**สุธน เวชกามา** เป็นที่รู้จักกันในชื่อ **อ่าง เถิดเทิง** เกิดที่อำเภอเสนา จังหวัดพระนครศรีอยุธยา (เมื่อวันที่ 15 สิงหาคม พ.ศ. 2515) เป็นนักแสดงตลกชายชื่อดังชาวไทย ที่มีเอกลักษณ์ประจำตัวคือ ขาลีบเป็นโปลีโอ พูดติดอ่าง และมีวลีเด็ดเด็ดอย่าง เดี๋ยวปั๊ดเหนี่ยว, ตื่น ๆ มีเรื่องแล้ว, แหล่มเลย

ประวัติ
-------

### วัยเด็ก

สุธน มีชื่อเล่นว่าอี้ มารดาทำอาชีพแบกปุ๋ยแบกข้าวสารตามโรงสีแต่ไม่ทราบชื่อบิดาเป็นลูกคนสุดท้องในจำนวนลูกทั้งหมดเจ็ดคนเพราะการที่มารดาไม่ได้ฉีดวัคซีนป้องกันโรคโปลิโอทำให้อ่างเดินขาลีบ พอไปอยู่ที่กรุงเทพอ่างเป็นเด็กวัดตั้งแต่เด็กเพราะอยากหาเงินเองและเพื่อไปหาข้าวให้มารดากิน โดยอ่างเรียนจบชั้นประถมปีที่สามที่โรงเรียนวัดดาวคะนอง โดยเรียนนานหลายปีเพราะเป็นคนไม่รับรู้เรื่องการเรียนเลย อ่านหนังสือไม่ออกแต่มีความสามารถในการจดจำมุขได้และชื่นชอบการร้องเพลง

### เข้าสู่วงการ

อ่างได้ทำงานเป็นช่างทาสีก่อนไปเห็นตลกคณะอิสระ เดือนเพ็ญที่มีจตุรงค์และตู้ เชิญยิ้ม(หรือเท่ง เถิดเทิง​) ที่ไปเล่นในงานวัดจึงรับเขาเข้าคณะโดยการเป็นเด็กยกของภายหลังคณะอิสระ เดือนเพ็ญยุบอ่างเลยไปเล่นตลกคณะเล็กๆ ตามสายใต้เก่าที่สามแยกไฟฉายก่อนจะไปสมัครอยู่กับหม่ำ จ๊กมกและได้ย้ายไปคณะหนู คลองเตยทำให้อ่างมีงานละครและภาพยนตร์เข้ามามากมาย ภายหลังย้ายกลับไปอยู่กับหม่ำหลังจากที่หนูคลองเตยยุบคณะ ก่อนย้ายไปคณะโน๊ต เชิญยิ้มทำให้อ่างได้เล่นหนังมากขึ้นทั้งหนังเรื่อง ผีหัวขาด / หลวงพี่เท่ง / อีส้ม สมหวัง / ฟ้าใสใจชื่นบาน และกองพันครึกครื้น ท.ทหารคึกคัก

### ตกอับ

หลังจากความนิยมของอ่าง เถิดเทิงแพร่หลายในทั่วประเทศ แต่เกิดเรื่องอื้อฉาวคือ อ่างหนีออกจากบ้านเพราะจับได้ว่าภรรยาคนแรกไปมีคนอื่นโดยไม่มีอะไรติดตัวจนชีวิตตกอับ ทำให้ข่าวคราวและงานวงการบันเทิงของ อ่าง เถิดเทิง ก็เงียบหายไป ในเวลาต่อมา คณะอ่าง เถิดเทิง นั้นอ่างเป็นหัวหน้าคณะ และนำอดีตทีมตลกบางคน เช่น เพียว พันล้าน / เจมส์ เชิญยิ้ม / ไข่ เถิดเทิง / โน๊ต เถิดเทิง และ ตู่ ตาหวาน

### ปัจจุบัน

ภายหลัง อ่าง ได้ออกมาทำงานวงการตลกอีกครั้งและขายยำปลาดุกฟู ปัจจุบันอ่างมีกิจการขายน้ำส้ม โดยในปี 2564 เจ้าตัวจะขอเปิดรับบริจาคเพราะปัญหาชีวิตที่ตกอับแต่ก็ต้องปิดรับบริจาคไปเพราะเกิดกระแสดราม่าตีกลับว่า สมัยโด่งดังไม่ยอมเก็บเงิน เที่ยวผู้หญิงจากคำให้การของรรยาเก่าของเขาเอง

ผลงาน
-----

### ภาพยนตร์

| พ.ศ. | เรื่อง | รับบท |
| --- | --- | --- |
| 2544 | มือปืน/โลก/พระ/จัน | รับเชิญตอนเปิดตัว |
| 2545 | ผีหัวขาด | เด็กวัด (รับเชิญ) |
| 2546 | บุปผาราตรี | อ่าง |
| 2548 | หลวงพี่เท่ง |
| บุปผาราตรี เฟส 2 |
| 2550 | บอดี้การ์ดหน้าเหลี่ยม 2 | ชายขาเปลี้ย (รับเชิญ) |
| ผีไม้จิ้มฟัน | พ่อค้ามะหมี่เกื้ยว (รับเชิญ) |
| รักนะ 24 ชั่วโมง | พี่อ่าง |
| ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง | นักเลงอ่างประจ่าชุมชน (รับเชิญ) |
| อีส้ม สมหวัง | หัวหน้าโจร (รับเชิญ) |
| ครอบครัวตัวดำ | สามีของพิงกี้ (รับเชิญ) |
| 2551 | หนุมานคลุกฝุ่น | อ่าง |
| เทวดาตกมันส์ | อึ่ง |
| 2552 | ฟ้าใส ใจชื่นบาน | เสียม |
| บุปผาราตรี 3.1 | ยามอ่าง |
| สาระแน ห้าวเป้ง!! | น้าอ่าง (รับเชิญ) |
| บุปผาราตรี 3.2 | ยามอ่าง (รับเชิญ) |
| 2553 | กองพันครึกครื้น ท.ทหารคึกคัก |  |
| 2556 | หลบผี ผีไม่หลบ | ไผ่ |

### ละครโทรทัศน์

| พ.ศ. | เรื่อง | รับบท | ช่อง |
| --- | --- | --- | --- |
| 2557 | ภพรัก | วิญญาณผีที่คนเก็บกวาดขยะในวัด (รับเชิญ) | ช่อง 3 |

### ซิตคอม

| พ.ศ. | เรื่อง | รับบท | ช่อง |
| --- | --- | --- | --- |
| 2553 | วงษ์คำเหลา เดอะซีรีส์ | สรพงษ์ (รับเชิญ) | ช่องโมเดิร์นไนน์ |

อ้างอิง
-------

1. ↑  *บางกอก City เลขที่ 36 | จากเด็กวัดสู่ตลกดัง อ่าง เถิดเทิง | 13 ม.ค. 63 (1/3)*, สืบค้นเมื่อ 2021-09-01
2. ↑  "อ่าง เถิดเทิง ชีวิตตลก ที่พลิกจากจุดสูงสุด – ลงจุดต่ำสุด". คลังข้อมูลเก่าเก็บจากแหล่งเดิมเมื่อ 2014-08-26. สืบค้นเมื่อ 2021-09-01.
3. ↑  ทอล์คทะลุดาว : "อ่าง เถิดเทิง" ตลกไม่ออก ตกอับเป็นกระเป๋ารถ 2 แถว 28 พ.ค.58 (1/4)
4. ↑  เมียเก่า แฉอ่าง ตอนชีวิตรุ่งติดหญิง-อบายมุข เจ้าตัวแจงเข้าบ่อนแค่ทำงาน
5. ↑  แฉข่าวเช้า on TV l เลขเด็ดในอ่าง "วัดไผ่แขก" FULL l 1 มิ.ย. 64 l GMM25
6. ↑  เมียเก่าแฉ"อ่างเถิดเทิง"หมดตัวติดสาวโต้ฮุบเงินทำถังแตกเจ้าตัวแจงเข้าบ่อนแค่ทำงาน|ทุบโต๊ะข่าว|27/5/64
7. ↑  "อ่าง เถิดเทิง" จากตลกเงินล้านสู่พ่อค้าขายน้ำส้มขวดละ 30 บาท
8. ↑  ไม่ได้ตกอับ! "อ่าง เถิดเทิง" แจง ขายน้ำส้มเพราะอยากเจอแฟนคลับ (คลิป)